Petra Kvitová we finale Australian Open
Petra Kvitová, tynisistka rodzōnŏ we ślōnskim Bilovcu, je już we finale Australian Open.
Petra Kvitová wygrała wszyske szpile do zera. We pōłfinale pokōnała Amerykōnka Danielle Collins 7-6 i 6-0.
A warciyj we 1/4 finału ze Australijkōm Ashleigh Barty (6-1 i 6-4), we 1/8 finału z Amerykankōm Amanda Anisimova, we 1/16 ze Belindōm Bencic ze Szwajcaryje, we 1/32 ze Rumunkōm Irinōm-Cameliōm Begu i we 1/64 ze Magdalénōm Rybárikovōm ze Słowacyje.
We sobota rano we finale Petra Kvitová zagrŏ ze Japōnkōm Naomi Osaka. I choć we rankigu WTA Japōnka je na 4 placu a Kvitová na 6, to bukmacherzy we roli faworytki widzōm naszŏ tynisistka. Nie yno skuli tego, że mioła lekszŏ drōga do finału (wszystke szpile do zera, dziyń przerwy dużej ôd przeciwniczki), ale tyż doświadczyniŏ ôd Kvitovej. Grała ôna już 33 finały we turniejach WTA i… jak już wlejzie do finału to nie rŏd go przegrywŏ. Grała w nich już 33 razy i wygrała aż 26 śnich. Dlŏ porōwniŏ Naomi Osaka grała we 5 finałach, wygrała 2 a przegrała 3.
Finał bańdzie szło ôglōndać miyndzy inkszymi we Eurosporcie we sobota rano ôd 9.00.
****
Dlŏ przipōmniyniŏ: we deblu kobiyt Květa Peschke, inkszŏ tynistka za ślōnskego Bilovca, we parze ze Nicole Melichar (USA) ôdpadły we 1/8 finału, kaj grały z Amerykōnkōma Alison Riske i Jennifer Brady i przegrały 2-0.
Pryndzyj we 1/32 wygrały z parōm Watson / Maria 2-1 a we piōntek rano we 1/16 finału wygrały parōm Nadija Kiczenok (Ukraina) / Yafan Wang (Chiny) 2-0.
Australian Open to je co roku piyrszy turniyj Grand Slam tynisa.
Foto tytułowe: Pavel Lebeda / Česká sportovní [CC BY-SA 3.0], via Wikimedia Commons
eng_Latn szl_Latn szl_Latn szl_Latn szl_Latn szl_Latn unk szl_Latn szl_Latn szl_Latn vec_Latn